### 

### **JAVNI POZIV**

za izbor jedinice lokalne samouprave za učešće u pilot aktivnosti projekta **„Together for Smart Energy Communities – Building capacities for a sustainable future“ (SE-COMM)**

Savez opština i gradova Republike Srpske objavljuje Javni poziv za izbor jedne jedinice lokalne samouprave (JLS) koja će učestvovati **priremi pojektne aplikacije** u dijelu koji se odnosi pilot aktivnosti u okviru projekta **SE-COMM – Together for Smart Energy Communities – Building capacities for a sustainable future**, koji bi bio planiran za finansiranje u okviru Drugog poziva za dostavljanje projektnih prijedloga Programa prekogranične saradnje Hrvatska – Bosna i Hercegovina – Crna Gora 2021–2027.

### **O PROJEKTU**

Projekat SE-COMM okuplja partnere iz tri države:

* **LP**: Savez opština i gradova Republike Srpske (BiH)
* **PP1**: Zajednica opština Crne Gore (CG)
* **PP2**: Savez opština i gradova Federacije BiH (BiH)
* **PP3**: Grad Makarska (HR)

Cilj projekta je smanjenje emisije gasova sa efektom staklene bašte i jačanje energetske efikasnosti kroz razvoj i testiranje modela energetskih zajednica. Pilot aktivnosti uključuju **instalaciju solarnih panela na javnim objektim, u vlasništvu jedinica lokalne samouprave**, te **izgradnju kapaciteta** za planiranje, osnivanje i upravljanje energetskim zajednicama.

### **KO SE MOŽE PRIJAVITI?**

Pravo učešća imaju sve jedinice lokalne samouprave sa područja Republike Srpske, koje pripadaju programskom području[[1]](#footnote-1), koje imaju :

* odgovarajuće javne objekte pogodne za instalaciju solarnih panela;
* stratešku dokumentaciju iz oblasti OIE i/ili energetske efikasnosti;
* interes i kapacitete da učestvuju u razvoju energetskih zajednica;
* imenovano lice zaduženo za provođenje aktivnosti energetske efikasnosti na lokalnom nivou;
* izmirene obaveze na ime članarine prema Savezu opština i gradova Republike Srpske na dan 31.12.2023. godine
* potrebnu relevantu dokumentaciju (dokaz o vlasništvu objekata i drugo).

### 

### **POSTUPAK PRIJAVE**

Zainteresovane JLS trebaju **popuniti Upitnik i Pismo namjere** koji su sastavni dio ovog Poziva i dostaviti ga na e-mail adresu **info@alvrs.com** najkasnije dodana **12. maj 2025. godine**.

Upitnik i Pismo namjere su dostupni za preuzimanje na zvaničnoj internet stranici Saveza opština i gradova Republike Srpske.

### 

### **KRITERIJUMI ZA ODABIR**

Evaluacija prijava će se vršiti na osnovu sljedećih kriterijuma:

* Strateška spremnost (postojanje relevantnih planova i dokumenata) (max 8 bodova);
* Infrastrukturna spremnost (postojanje javnih objekata i tehnička podobnost)

(max 15 bodova);

* Kadrovski i institucionalni kapaciteti (max 10 bodova);
* Iskustvo u sličnim projektima (OIE, EE, CBC) (max 5 bodova);
* Spremnost za sufinansiranje i održivost sistema nakon instalacije (max 9 bodova);

Odabrana će biti JLS sa najvećim brojem bodova. Izabrana JLS će biti uključena u pilot aktivnost instalacije solarnih panela, vrijednosti do 100.000 eura, na minimalno dva javna objekta i testiranja modela energetske zajednice. Neophodno je da prije zvanične prijave projekta budu dostupni dokazi o vlasništvu nad objektima na kojima će se sprovoditi aktivnosti.

Za sva eventualna pitanja u vezi sa ovim Javnim pozivom, možete se obratiti putem e-mail adrese: [info@alvrs.com](mailto:info@alvrs.com) .

Broj:

Datum: 28.04.2025. Ovlašteno lice

M.P.

1. Bijeljina, Ugljevik, Lopare, Petrovo, Pelagićevo, Donji Žabar, Šamac, Modriča, Vukosavlje, Brod, Srebrenica, Bratunac, Milići, Han-Pijesak, Vlasenica, Šekovići, Osmaci, Zvornik, Prnjavor, Srbac, Laktaši, Čelinac, Kotor Varoš, Kneževo, Šipovo, Jezero, Mrkonjić Grad, Banja Luka, Gradiška, Kozarska Dubica, Prijedor, Oštra Luka, Ribnik, Istočni Drvar, Petrovac, Krupa na Uni, Novi Grad, Kostajnica, Doboj, Derventa, Nevesinje, Gacko, Bileća, Trebinje, Ljubinje, Berkovići, Kupres (RS), Istočni Mostar, Teslić. [↑](#footnote-ref-1)